מקסין פיק

מקסין פיק (באנגלית: Maxine Peake; נולדה ב-14 ביולי 1974) היא שחקנית תיאטרון, רדיו, קולנוע וטלוויזיה אנגלייה, שהתפרסמה בתפקיד טווינקל בסיטקום של ויקטוריה ווד "נשות המזנון". היא שיחקה בתפקיד ורוניקה בסדרת הדרמה של ערוץ 4 "לגדול בלי בושה", גילמה את הפרקליטה מרתה קוסטלו בסדרה המשפטית "הגלימה" של ה-BBC, ואת גרייס מידלטון בסדרת הטלוויזיה "The Village". עוד כיכבה בשנת 2014 בסרט הקולנוע "התאוריה של הכול".

ביוגרפיה
פיק נולדה בווסטהאוטון, בולטון שבמנצ'סטר רבתי. היא הבת השנייה שנולדה לבריאן וגלניס פיק. אביה היה נהג משאית ואחר כך עבד בתעשיית החשמל, אמה עבדה כמטפלת במשרה חלקית. אחותה הבכורה, ליזה, היא שוטרת. הוריה נפרדו כשהייתה בת תשע, ועד גיל 15 גרה עם אמה, ואחר כך עם סבא שלה. היא למדה בבית הספר התיכון וסטהאוטון, ואת הבחינות עשתה ב"קאנון סלייד סקול" בברדשו קרוב לבולטון. סבא שלה עודד אותה לפתח את היצירתיות שבה ולהתחיל לשחק.

בגיל 13 הצטרפה פיק לתיאטרון לנוער בבולטון " Octagon Youth Theatre", והייתה תקופה בתיאטרון לנוער "רויאל אקסצ'נג'" במנצ'סטר. היא למדה במשך שנתיים בבית הספר "Salford College of Technology". בתקופה זו הופיעה בהפקות של תיאטרון חובבים בבולטון. בנעוריה הייתה פיק חברה בסניף סלפורד של "המפלגה הקומוניסטית של בריטניה". היא תמכה בג'רמי קורבין בבחירות לראשות מפלגת הלייבור.

הניסיונות הראשונים שלה בתחום המשחק היו כושלים. היא נדחתה על ידי כל בתי הספר למשחק בצפון-מערב אנגליה, ובמשך שלוש שנים ניסתה ללא הצלחה להתקבל לבית הספר למשחק של מנצ'סטר פוליטכניק ולבית ספר גילדהול למוזיקה ודרמה. עם זאת בגיל 21 התקבלה ללימודים באקדמיה המלכותית לאמנות הדרמה ולבסוף גם זכתה במלגת לימודים.

פיק הופיעה בהפקות רבות בתיאטרון ובטלוויזיה, בין השאר בסיטקום של ויקטוריה ווד "נשות המזנון" בסדרה "לגדול בלי בושה" של ערוץ 4, היא גילמה את הפרקליטה מרתה קוסטלו בדרמה המשפטית של ה-BBC "הגלימה" וכמו כן השתתפה לצדו של ג'ון סים בדרמה "הכפר", המתארת את החיים בכפר במחוז דרבישייר במהלך מלחמת העולם הראשונה. בין שתי העונות של הסדרה "נשות המזנון" היא ירדה מאוד במשקל, בעקבות עצה שקבלה מוויקטוריה ווד, ובעונה השנייה היו צריכים להוסיף לתסריט הסבר למה הדמות שלה, טווינקל, רזתה כל כך.

פיק גילמה את דמותה של מיירה הינדלי שהייתה שותפה לרציחות המור בסרט "See No Evil: The Moors Murders". הסרט שודר במאי 2006 וזכה לתגובות מעורבות. זמן קצר אחר כך הודיעה פיק שהיא עוזבת את הסדרה "לגדול בלי בושה". בינואר 2009 שיחקה בתפקיד חשוב ראשון בסרט קולנוע וגילמה את אנג'לה בסרט "Clubbed".

היא שיחקה בתפקיד הראשי במחזה "העלמה יוליה" בתיאטרון רויאל אקסצ'נג' במנצ'סטר. באותו מחזה בשנת 2000 היא הופיעה בתפקיד קריסטין. כמו כן שיחקה בעיבודים של ה-BBC למחזה "הנרי הרביעי, חלק I וחלק II" בתפקיד דול טירשיט.

בנובמבר 2012 שודר ברדיו 4 של ה-BBC מחזה שאותו גם כתבה וביימה "Beryl: A Love Story On Two Wheels", על חייה של רוכבת האופניים ילידת לידס בריל בורטון. ב-2014 עיבדה פיק את המחזה לתיאטרון. המחזה "בריל" הוצג ביוני ויולי 2014 בתיאטרון "וסט יורקשייר פלייהאוס", במקבל למירוץ האופניים טור דה פרנס 2014 שיצא מלידס. המחזה הועלה שוב ביוני ויולי 2015 והוצג בסיור הופעות ברחבי אנגליה בסתיו 2015.

פיק השתתפה באלבום הקונספט "1612 Underture" של "Eccentronic Research Council" העוסק במשפטי המכשפות בפנדל. כמו כן היא הופיעה בווידאו קליפ של השיר "Sweet Saturn Mine" של מונלנדינגז.

בספטמבר 2013 מונתה פיק לאמן עמית בתיאטרון "רויאל אקסצ'נג'" שבמנצ'סטר. היא קשורה לתיאטרון מאז ילדותה כשהייתה חברה בתיאטרון לנוער. היא השתתפה בהפקות גדולות כמו "The Children's Hour" עליו זכתה בפרס MEN , והופיעה במחזה "העלמה יוליה" ב-2012 עליו זכתה בפרס התיאטרון של מנצ'סטר. המחזות בהם הופיעה ברויאל אקסצ'נג' היו בבימויה של שרה פרנקום, איתה שיתפה פעולה גם בשנת 2012 בפסטיבל הבינלאומי של מנצ'סטר כששיחקה ב-"The Masque of Anarchy".
בספטמבר 2014 גילמה את המלט בעיבוד למחזה "המלט", שוב בבימויה של שרה פרנקום והוצג ברויאל אקסצ'נג'.

 חיים אישיים ודעות פוליטיות 
ב-2009 אחרי שהתגוררה בלונדון במשך 13 שנה, חזרה פיק לחיות בצפון מערב אנגליה. היא גרה בסלפורד יחד עם בן זוגה פאולו וינטוניוק.

פיק תמכה בבחירתו של ג'רמי קורבין לראשות מפלגת הלייבור ולאחר בחירתו, תמכה בו לראשות ממשלת בריטניה. בראיון שנתנה בעקבות רצח ג'ורג' פלויד, ציינה כי חניקתו מבוססת על פרקטיקות שנלמדו מהשירותים החשאיים של ישראל. הראיון עורר ביקורת בבריטניה ובעקבותיו פיטר מנהיג הלייבור קיר סטארמר את רבקה לונג-ביילי, שרת החינוך בממשלת הצללים שלו, על כך ששיתפה את הראיון ברשתות החברתיות, בטענה כי שם למטרה להילחם בתופעת האנטישמיות.

פילמוגרפיה
 שנה שם שם באנגלית תפקיד הערות 1996 הטי ויינתרופ חוקרת Hetty Wainthropp Investigates סדרת טלוויזיה (בפרק "Fingers") 1998 ערב בנות Girls' Night שרון Picking Up the Pieces לוסי סדרת טלוויזיה (פרק אחד) נשות המזנון dinnerladies טווינקל סדרת טלוויזיה (16 פרקים; 1998–2000) 1999 מכת שמש Sunburn סו סדרת טלוויזיה (פרק אחד) קורוניישן סטריט Coronation Street בלינדה פיץ' סדרת טלוויזיה (פרק אחד) ג'ונתן קריק Jonathan Creek מריון קרטיס סדרת טלוויזיה (בפרק "The Curious Tale of Mr. Spearfish") 2000 לדפוק שעון Clocking Off מארי ליץ' סדרת טלוויזיה (בפרק "The Leaches' Story) 2001 העולם על פי מלמוט The Way We Live Now רובי ראגלס מיני-סדרה (4 פרקים) לינדה גרין Linda Green פקידת קבלה סדרת טלוויזיה (בפרק "Fitness Freak") 2002 הכל או כלום All or Nothing נערה במסיבה Hamilton Mattress לולו (דיבוב) סרט קצר הולבי סיטי Holby City טניה וילטון סדרת טלוויזיה (בפרק "Pawns in the Game") דיאל ופסקו Dalziel and Pascoe ד"ר אליסון לורי סדרת טלוויזיה (בפרק "Mens Sana") 2003 At Home with the Braithwaites טריקסי פלטשר סדרת טלוויזיה (פרק אחד) Early Doors ג'אניס סדרת טלוויזיה (4 פרקים) 2004 Christmas Lights פולין סרט טלוויזיה לגדול בלי בושה Shameless ורוניקה פישר סדרת טלוויזיה (27 פרקים; 2004–2007) 2005 Be Mine אמא של טינה סרט קצר Faith לינדה סרט טלוויזיה Frozen Stealing Up בת סרט קצר Messiah: The Harrowing סמלת בילוש ויקי קלארק מיני-סדרה 2006 See No Evil: The Moors Murders מיירה הינדלי סרט טלוויזיהפרס "Royal Television Society North" לשחקנית הטובה ביותר The Madness of the Dance הפרופסור סרט קצר 2007 Confessions of a Diary Secretary טרייסי טמפל סרט טלוויזיה I Am Bob מרילין מונרו סרט קצר Would Like to Meet הת'ר סרט קצר 2008 Bike Squad קייט מקפיי סרט טלוויזיה Fairy Tales סנדי מלור סדרת טלוויזיה (בפרק "Cinderella") הנקוק וג'ואן Hancock & Joan Joan Le Mesurier  סרט טלוויזיהמועמדות לפרס באפט"א לטלוויזיה לשחקנית הטובה ביותר Placebo ד"ר שאן נוטל סרט טלוויזיה Clubbed אנג'לה The Devil's Whore אליזבת לילבורן מיני-סדרה (4 פרקים) דוריט הקטנה Little Dorrit מיס וייד מיני-סדרה (7 פרקים) 2009 Red Riding: In the Year of Our Lord 1980 הלן מרשל סרט טלוויזיה מיס מארפל Agatha Christie's MarpleThey Do It with Mirrors ג'ולי ביליביר סרט טלוויזיה The Street מדליין פרס "Broadcasting Press Guild" לשחקנית הטובה ביותר צדק פלילי Criminal Justice ג'ולייט מילר סדרת טלוויזיה (5 פרקים)פרס "Broadcasting Press Guild" לשחקנית הטובה ביותרפרס "Crime Thriller Awards" לשחקנית הטובה ביותר 2010 יומניה הסודיים של אן ליסטר The Secret Diaries of Miss Anne Lister אן ליסטר סרט טלוויזיה אליס Alice סרט קצר Edge אלי 2011 הגלימה Silk מרתה קוסטלו סדרת טלוויזיה (עונה ראשונה – 6 פרקים)מועמדות לפרס "Broadcasting Press Guild" לשחקנית הטובה ביותר מקום בצמרת Room at the Top אליס אייסגיל מועמדות לפרס "Broadcasting Press Guild" לשחקנית הטובה ביותר Best Laid Plans 2012 הגלימה Silk מרתה קוסטלו סדרת טלוויזיה (עונה שנייה – 6 פרקים) הכתר החלול Henry IV, Parts I and II דול טירשיט הנרי הרביעי, חלק ראשון וחלק שני Private Peaceful הייזל פיספול 2013 הכפר The Village גרייס מידלטון סדרת טלוויזיה (עונה ראשונה – 6 פרקים)מועמדות לפרס באפט"א לטלוויזיה לשחקנית הטובה ביותרמועמדות לפרס "Broadcasting Press Guild" לשחקנית הטובה ביותר Run & Jump ונשיה קייסי סרט קולנוע 2014 הגלימה Silk מרתה קוסטלו סדרת טלוויזיה (עונה שלישית – 6 פרקים) The Village גרייס מידלטון סדרת טלוויזיה (עונה שנייה – 6 פרקים) The Falling איילין סרט קולנוע Keeping Rosy שארלוט סרט קולנועפרס "Fantasporto Directors Week" לשחקנית הטובה ביותר התאוריה של הכול The Theory of Everything איליין מייסון 2015 Call Security קריינות סרט דוקומנטרי 2016 חלום ליל קיץ A Midsummer Night's Dream טיטניה סרט טלוויזיה 2018 הביסקסואלית The Bisexual סאדי סדרת טלוויזיה גוון Gwen אלן סרט קולנוע 2022 ונדל וויילד Wendell and Wild דיבוב  חוקי המשחק (אנ') Rules of the Game סם תומפסון מיני-סדרה (4 פרקים) Anne אן ויליאמס (אנ') מיני-סדרה (4 פרקים) 2023 Dance First ברברה בריי (אנ') 2024אל תגידי כלום (אנ') Say Nothing דולורס פרייס המבוגרת7 פרקים
 מועמדת פרס באפט"א לטלוויזיה לשחקנית המשנה הטובה ביותר (2025) Woken הלן 2025 Words of War אנה פוליטקובסקיה TBA The Dispatcher סדרה עתידית של אפל TV פלוס

תפקידים בתיאטרון
 שנה שם שם באנגלית תפקיד הערות 1998 Early One Morning ליזי Breakthrough תפקידים שונים 2000 העלמה יוליה Miss Julie קריסטין The John Ford Investigation תפקידים שונים חשיבותה של רצינות The Importance of Being Earnest גוונדולין גן הדובדבנים The Cherry Orchard דונישה 2001 The Relapse מיס הוידן מחזה מאת ג'ון ואנברו לותר Luther קתרין וון בורה 2002 Mother Theresa is Dead ג'יין המלט Hamlet אופליה 2003 Serjeant Musgrave's Dance אנני רובין הוד Robin Hood העלמה מריון The Permanent Way תפקידים שונים מחזה מאת דייוויד הר 2005 Rutherford and Son ג'נט 2006 On the Third Day קלייר 2007 Leaves of Glass דבי 2008 The Children's Hour קארן רייט 2011 Loyalty לורה The Deep Blue Sea הסטר קולייר 2012 העלמה יוליה Miss Julie העלמה יוליה 2013 The Masque of Anarchy 2014 בריל Beryl כתיבה המלט Hamlet המלט 2015 How To Hold Your Breath דנה The Skriker

 פרסים ומועמדויות 
פרסשנהקטגוריהעבורתוצאהמקורפרס באפט"א לטלוויזיה2009השחקנית הטובה ביותרהנקוק וג'ואן2014הכפר2023Anne2025שחקנית המשנה הטובה ביותראל תגיד כלוםפרס הקולנוע הבריטי העצמאי2018השחקנית הטובה ביותרFunny Cow2025הופעת המשנה הטובה ביותרI Swear

 קישורים חיצוניים 



הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אנטישמיות בממלכה המאוחדת: אישים
קטגוריה:בוגרי אוניברסיטת סלפורד
קטגוריה:בריטיות שנולדו ב-1974
קטגוריה:בריטים שנולדו ב-1974